ఆశిష్ జైస్వాల్

ఆశిష్ నందకిషోర్ జైస్వాల్  మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు రాంటెక్ శాసనసభ నియోజకవర్గం నుండి ఐదుసార్లు ఎమ్మెల్యేగా ఎన్నికై, 2018లో మహారాష్ట్ర స్టేట్ మైనింగ్ కార్పొరేషన్ ఛైర్మన్‌గా పని చేశాడు. 
రాజకీయ జీవితం
ఆశిష్ జైస్వాల్ శివసేన పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1999 మహారాష్ట్ర శాసనసభ ఎన్నికలలో రాంటెక్ శాసనసభ నియోజకవర్గం నుండి శివసేన అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి దేశ్‌ముఖ్ ఆనందరావుజీ రామ్‌జీపై 7,315 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2004, 2009 మహారాష్ట్ర శాసనసభ ఎన్నికలలో రాంటెక్ శాసనసభ నియోజకవర్గం నుండి శివసేన అభ్యర్థిగా పోటీ చేసి వరుసగా మూడుసార్లు ఎమ్మెల్యేగా ఎన్నికయ్యాడు.

ఆశిష్ జైస్వాల్ 2014 మహారాష్ట్ర శాసనసభ ఎన్నికలలో రాంటెక్ శాసనసభ నియోజకవర్గం నుండి శివసేన అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ద్వారం మల్లికార్జున్ రెడ్డి చేతిలో 12081 ఓట్ల తేడాతో ఓడిపోగా 2018లో మహారాష్ట్ర స్టేట్ మైనింగ్ కార్పొరేషన్ ఛైర్మన్‌గా నియమితుడయ్యాడు. ఆయనకు 2019 ఎన్నికలలో శివసేన పార్టీ టికెట్ నిరాకరించడంతో స్వతంత్ర అభ్యర్థిగా పోటీ చేసి తన సమీప బీజేపీ అభ్యర్థి ద్వారం మల్లికార్జున్ రెడ్డిపై 24,413 ఓట్ల మెజారిటీతో గెలిచి ఎమ్మెల్యేగా ఎన్నికయ్యాడు.  

ఆశిష్ జైస్వాల్ తిరిగి శివసేన పార్టీలో చేరి 2024 మహారాష్ట్ర శాసనసభ ఎన్నికలలో రాంటెక్ శాసనసభ నియోజకవర్గం నుండి శివసేన అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి రాజేంద్ర ములక్ పై 26,555 ఓట్ల మెజారిటీతో గెలిచి ఐదోసారి ఎమ్మెల్యేగా ఎన్నికయ్యాడు. ఆయన 2024 డిసెంబరు 15న దేవేంద్ర ఫడ్నవీస్ మంత్రివర్గంలో ఫైనాన్స్, ప్లానింగ్, అగ్రికల్చర్, రిలీఫ్ & రిహాబిలిటేషన్, లా & జుడీషియరీ, కార్మిక శాఖ సహాయ మంత్రిగా బాధ్యతలు చేపట్టాడు. 

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2024 మహారాష్ట్ర శాసనసభ్యులు
వర్గం:2019 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు